Datura
Store norske leksikon,Biologi,Planteriket,Dekkfrøete planter,Tofrøbladete planter,Søtvierordenen,Søtvierfamilien,Piggepleslekta
Datura er en planteslekt i søtvierfamilien som finnes i tropiske og subtropiske strøk. Blomsten har rørformet, vedvarende beger og lang, rørformet krone som er foldet nederst. Flere arter plantes som prydplanter.
Plantene inneholder en rekke alkaloider som hører til de giftigste som kjennes: atropin, daturin, hyoscyamin og skopolamin. Piggeple finnes forvillet noen steder i Norge.Et par treaktige, søramerikanske arter plantes som prydtrær i varme land, bl.a. D. suaveolens (små hybrider av denne dyrkes også som stueplante, engletrompet), D. arborea og D. sanguinea. De har alle kjempestore, hengende blomster og er meget dekorative. Disse artene er i senere tid overført til en annen slekt, Brugmansia. Les mer i Store norske leksikon Giftige planter